Xi Jinping i-a transmis un mesaj lui Donald Trump, după ce președintele SUA a fost infectat cu Covid-19.
Preşedintele Chinei, Xi Jinping, i-a transmis un mesaj lui Donald Trump. Xi Jinping îi urează însănătoşire grabnică preşedintelui american, bolnav de Covid-19. Un mesaj similar a fost transmis de ambasadorul Chinei la Washington.
Preşedintele Chinei, Xi Jinping, i-a transmis sâmbătă un mesaj omologului său american, Donald Trump, exprimând speranţa că se va vindeca rapid de coronavirus.Preşedintele Chinei, Xi Jinping, şi soţia sa, Peng Liyuan, le-au urat sâmbătă însănătoşire grabnică lui Donald Trump şi Primei Doamne a SUA, Melania Trump, anunţă postul public de televiziune din China CGTN.La rândul său, ambasadorul Chinei în SUA, Cui Tiankai, i-a transmis un mesaj lui Donald Trump. "Cele mai bune urări adresate preşedintelui Donald Trump şi Primei Doamne a SUA. Le urez însănătoşire grabnică", a comunicat diplomatul chinez prin Twitter.Donald Trump a anunţat că el şi soţia sa sunt infectaţi cu noul coronavirus. Preşedintele SUA este spitalizat.Tensiunile dintre Statele Unite şi China s-au amplificat în contextul pandemiei. Donald Trump a criticat modul în care Administraţia de la Beijing a gestionat coronavirusul.